Temptation of Wife (siri TV 2012)

Plot

Mengisahkan tentang Angeline Santos dan Heidi Fernandez yang berkawan rapat sejak Heidi diambil dan dijaga oleh ibubapa Angeline selepas kematian kedua orang tua Heidi. Hubungan mereka rapat seperti adik beradik, namun dalam diam Heidi sentiasa menyimpan perasaan cemburu dan iri hati terhadap Angeline. 
Angeline terpaksa melupakan cita-citanya untuk menjadi seorang jururawat apabila dia mendapati dirinya hamil setelah terlanjur dengan teman lelakinya, Marcel Salcedo. Manakala Heidi yang juga turut menyimpan perasaan terhadap  Marcel mencuba sedaya upaya untuk menggagalkan perkahwinan Angeline dan Marcel namun tidak berjaya. Disebabkan itu, Heidi membawa diri ke Perancis. 
Selepas berkahwin dengan Marcel, kehidupan Angeline mulai berubah apabila dia dilayan seperti orang gaji oleh ibu mertuanya, Stella Salcedo. Walaupun dirinya tidak disenangi oleh ibu mertuanya, namun Angeline tetap bersabar dan menjalankan tanggungjawabnya sebagai anak menantu yang baik. Malangnya, akibat perbuatan kejam Stella, Angeline mengalami keguguran dan sukar untuk kembali hamil semula. 
Lima tahun berlalu, Marcel mulai tertekan apabila dia terlalu menginginkan anak kerana sehingga kini mereka masih belum dikurniakan zuriat. Keadaan itu membuatkan rumahtangga mereka mula dilanda pelbagai masalah dan dia mula bersikap dingin dengan Angeline. Sementara itu, Heidi kini telah pulang daripada Perancis dan kembali sebagai seorang wanita anggun dan berkerjaya. Heidi yang masih berdendam dengan Angeline mula menggoda Marcel untuk menghancurkan hidup Angeline. 
Angeline mula mengesyaki Marcel berlaku curang dan menjalinkan hubungan sulit dengan wanita lain dibelakangnya. Namun, Angeline tidak menyangka bahawa wanita simpanan suaminya itu adalah Heidi, iaitu orang yang dianggap seperti adiknya sendiri selama ini. Marcel pada mulanya ingin memutuskan hubungan dengan Heidi namun dia berubah fikiran setelah dia mengetahui bahawa Heidi telahpun hamil anaknya. Marcel juga kini telah dihasut oleh Heidi agar tidak mempedulikan Angeline yang juga kini hamil anak kedua mereka. 
Sementara itu, Heidi yang juga mengetahui Angeline kembali hamil kemudian memaksa agar Angeline untuk mengugurkan kandungan tersebut, namun Angeline berkeras untuk mempertahankan kandungannya itu. Mereka kemudian bertengkar lalu berlaku pergelutan diantara mereka. Dalam pergelutan itu Angeline telah jatuh lemas kedalam laut. Heidi yang panik ketika itu kemudian beredar meninggalkan Angeline lemas dilaut tersebut. Mujurlah dia diselamatkan oleh Nigel Armada yang juga kebetulan berada disitu. Nigel kemudian bergegas membawa Angeline ke hospital. Setelah kembali sedar,  Angeline mendapati dirinya mengalami keguguran buat kedua kalinya dan hal itu membuatkan Angeline bertekad untuk membalas dendam terhadap Marcel dan Heidi. Kesempatan itu akhirnya tiba apabila dia bertemu dengan Yolanda Armada, iaitu seorang wanita kaya raya yang menguruskan sebuah syarikat kecantikan yang terkenal. Yolanda merupakan ibu angkat kepada Nigel, iaitu lelaki yang telah menyelamatkannya sewaktu berada dilaut tersebut. 
Yolanda yang mendapati nasib malang yang menimpa Angeline hampir sama dengannya suatu ketika dahulu membuatkan dia bertekad untuk membantu Angeline membalas dendam. Ini kerana Yolanda juga mempunyai sejarah kelam dengan Romeo Salcedo, iaitu bapa mertua Angeline dan ingin membalas dendam terhadap bekas kekasihnya itu. Demi memastikan rancangan mereka itu berjalan lancar, Yolanda memberikan Angeline identiti baru dan mengubah penampilannya menjadi seorang wanita sofistikated agar tiada sesiapa yang mengenali Angeline.
Angeline kini kembali dengan identiti baru sebagai Chantal Gonzales. Dia bertekad untuk menggoda Marcel dan ingin menghancurkan hidup Heidi. Disaat awal pertemuan mereka, Marcel berasa terkejut apabila bertemu dengan Chantal, iaitu wanita yang seiras dengan Angeline. Ini kerana dia percaya bahawa Angeline telah mati lemas dan kini dia dikejutkan dengan kehadiran seorang wanita misteri yang bernama Chantal. Manakala Heidi yang juga kini bertemu dengan Chantal mula berasa curiga dan yakin bahawa Chantal adalah Angeline. Namun, Angeline berpura-pura seolah-olah tidak mengenalinya dan sedaya upaya untuk menyembunyikan identiti sebenarnya sebelum semua rancangannya untuk membalas dendam terlaksana. Angeline berterusan menggoda Marcel kerana dia juga ingin Heidi merasakan sakit hati yang pernah dirasakannya suatu ketika dahulu. Sementara itu, Heidi kini mendapati dirinya tidak hamil, melainkan menghidapi penyakit ketumbuhan dirahim. Disebabkan itu, Heidi bertekad terus berpura-pura hamil agar Marcel terus bersamanya. Masa terus berlalu, Marcel kini semakin tergoda dengan Chantal dan keadaan itu membuatkan hubungannya dengan Heidi semakin dingin, apatah lagi setelah dia mengetahui bahawa Heidi sebenarnya berpura-pura hamil. Angeline mula merancang pelbagai rancangan licik untuk membalas dendam dan ingin menjatuhkan Marcel dan Heidi. Setelah kesemua rancangannya itu berjaya, Angeline akhirnya mendedahkan identiti sebenarnya setelah dia berjaya membuatkan Marcel dan keluarganya menjadi miskin serta merampas Bella France, iaitu syarikat kecantikan milik Heidi. 
Marcel kemudian mencuba untuk mendapatkan semula hati isterinya namun ketika itu Angeline sudah bertekad untuk menuntut cerai dengan Marcel. Pelbagai cara Marcel lakukan untuk kembali dengan Angeline namun Angeline tetap berkeras hati enggan kembali kepada Marcel disebabkan kini dia sedar bahawa dia telahpun jatuh cinta dengan Nigel. Sementara itu, penyakit Heidi kini semakin kritikal dan sudah berada ditahap 4. Mengetahui bahawa hayatnya tidak lama lagi, Heidi bertekad ingin membunuh Angeline buat kali terakhir. Disebabkan itu Heidi bertindak menculik Angeline dan ingin membunuhnya. Bagaimanapun, berlakunya pergelutan diantara Angeline dan Heidi dimana ketika itu Heidi ingin menembak Angeline dengan pistol ditangan kemudian tertembak Marcel yang ketika itu ingin menyelamatkan Angeline. Marcel akhirnya mati dipangkuan Angeline dan sempat meminta maaf diatas kesilapannya selama ini. Manakala Heidi kini dipenjarakan. Selepas kematian Marcel, Angeline enggan melawat Heidi  dipenjara disebabkan dia masih menyimpan perasaan marah dengan Heidi namun setelah dia mengetahui bahawa Heidi kini menghidapi penyakit yang membawa maut, membuatkan dia menemui Heidi dipenjara. Sewaktu dipenjara, Heidi sempat meminta maaf dengan Angeline dan sesudah itu, Heidi meninggal. Setelah kematian Heidi, Angeline dan Nigel akhirnya berkahwin dan hidup bahagia.